MTV Europos muzikos apdovanojimai
MTV Europos muzikos apdovanojimai (angl. MTV Europe Music Awards) dar žinomi kaip „EMA“ pirmą kartą surengti 1994 m. Juose apdovanojami populiariausi Europos atlikėjai bei dainos. Iš pradžių šie apdovanojimai buvo sukurti kaip amerikiečių MTV video muzikos apdovanojimų alternatyva, tačiau dabar tai populiariausias MTV žiūrovų mėgstamos muzikos renginys. Nugalėtojus išrenka MTV žiūrovai iš visos Europos. MTV Europos muzikos apdovanojimai vyksta vis kitame mieste. Apdovanojimai jau vyko penkis kartus Vokietijoje, keturis kartus Jungtinėje Karalystėje. Apdovanojimai yra pristatomi kiekvienais metais ir transliuojami gyvai per „MTV Europe“, „MTV Live HD“, daugelį tarptautinių „MTV“ kanalų bei internete.